stanford-oval/wikipedia huggingface dataset:
อยากดังต้องฆ่าเพื่อน

| อยากดังต้องฆ่าเพื่อน |
| --- | --- |

กำกับ: โอเวน แฮร์ริส
บทภาพยนตร์: จอห์น นิเวน
สร้างจาก: Kill Your Friends   โดย จอห์น นิเวน
อำนวยการสร้าง:   เลียวนาร์ด บาร์แวทนิค  เกรเกอร์ แคเมอรอน  วิล คลาร์ก 
นักแสดงนำ:   นิโคลัส เฮาลต์  เจมส์ คอร์เดน  จอร์เจีย คิง  เครก รอเบิตส์  จิม พิดด็อก  โจเซฟ มอว์ล  เอ็ด สไกรน์  ทอม ไรลีย์  เอ็ดเวิร์ด ฮอกก์  โรแซนนา อาร์เคตต์  โมริทซ์ ไบลพ์ทร็อย 
กำกับภาพ: กุสตาฟ แดเนียลส์สัน
ตัดต่อ: บิล สเม็ดลีย์
ดนตรีประกอบ: จังกีเอกซ์แอล
บริษัทผู้สร้าง:   Altitude Film Distribution  AI Film  Pinewood Pictures  Unigram Productions 
ผู้จัดจำหน่าย: เวลล์โกสหรัฐอเมริกาเอนเตอร์เทน
วันฉาย: 12 กันยายน ค.ศ. 2015 (รอบปฐมทัศน์) 6 พฤศจิกายน 2015 (สหราชอาณาจักร) 26 พฤศจิกายน 2015 (ไทย)
ความยาว: 103 นาที
ประเทศ: อังกฤษ
ภาษา: อังกฤษ
ข้อมูลจาก IMDb
ข้อมูลจากสยามโซน
อยากดังต้องฆ่าเพื่อน (อังกฤษ: Kill Your Friends) เป็นภาพยนตร์ประเภทตลกหนัก อาชญากรรม-ระทึกขวัญ จากอังกฤษในปี พ.ศ. 2558 สร้างจากนิยายขายดีของจอห์น นิเวน อิงจากประสบการณ์การทำงานกว่า 10 ปีของนิเวนในตำแหน่งผู้จัดการศิลปินประจำค่ายลอนดอนเรเคิดส์ (London Record) ในช่วงที่วงการเพลงป็อปอังกฤษกำลังรุ่งเรือง กำกับการแสดงโดยโอเวน แฮร์ริส นำแสดงโดยนิโคลัส เฮาลต์, เครก รอเบิตส์, ทอม ไรลีย์ และจอร์เจีย คิง ภาพยนตร์เรื่องนี้ได้รับเลือกออกฉายรอบปฐมทัศน์ที่เทศกาลภาพยนตร์นานาชาติโทรอนโต พ.ศ. 2558
เรื่องย่อ

เมื่อผู้ผลิตเพลงหนุ่ม สตีเวน สเตลฟอกซ์ (นิโคลัส เฮาลต์) ต้องดิ้นรนเพื่อรักษาหน้าที่การงานของตัวเอง ในโลกเพลงบริตป็อปที่มีการแข่งขันสูง เขาตัดสินใจทำทุกอย่างเพื่อที่จะหาเพลงฮิตติดชาร์ตให้ได้ ถึงแม้ว่ามันทำให้เขาต้องจัดการใครทุกคนที่ขวางทาง
แหล่งข้อมูลอื่น

อยากดังต้องฆ่าเพื่อน ที่อินเทอร์เน็ตมูวีเดตาเบส
อยากดังต้องฆ่าเพื่อน ที่รอตเทนโทเมโทส์
อภินิหารกระบี่สามภพ

| อภินิหารกระบี่สามภพ |
| --- | --- |

จีนตัวเต็ม: 莽荒纪
จีนตัวย่อ: 莽荒纪
จีนกลาง: Kāngxī Wángcháo / Kāngxī Dìguó
 
ประเภท: ปรัมปราจีน แฟนตาซี ละครย้อนยุค
บทโดย: เติ่ง จื่อเหริน
กำกับโดย: หวง ซู่เฉวียน
แสดงนำ: หลิว ข่ายเวย  หวัง โอว  หลิว เจินเฟิง  จาง จวิ่นหนิง  หลี่ เวย  ฝง จุ่นชี
ประเทศแหล่งกำเนิด: จีน
ภาษาต้นฉบับ: แมนดาริน
จำนวนตอน: 55
การผลิต
ผู้อำนวยการสร้าง: หลิน เจิ้งหาว
สถานที่ถ่ายทำ: จีน
ความยาวตอน: 45 นาที/ ตอน
ออกอากาศ
เครือข่าย: iQiyi Tencent video Auhui TV (จีน) ช่องเวิร์คพอยท์ (ไทย)
ออกอากาศ: ปัจจุบัน
อภินิหารกระบี่สามภพ (อักษรจีน:莽荒纪 ,อังกฤษ: The Legend Of JADE Sword) เป็นละครโทรทัศน์ที่สร้างขึ้นในปี 2016 นำแสดงโดย หลิว ข่ายเวย, หวัง โอว, หลิว เจินเฟิง, จาง จวิ่นหนิง, หลี่ เวย, ฝง จุ่นชี ออกอากาศทางช่อง iQiyi , Tencent video , Anhui TV ในประเทศจีน และออกอากาศทางช่องเวิร์คพอยท์ ใน ประเทศไทย เริ่มออกอากาศตอนแรกในวันที่ 8 มิถุนายนนี้
นักแสดง > นักแสดงนำ

หลิว ข่ายเวย รับบท จี้หนิง
หวัง โอว รับบท อี้เหว่ย
หลิว เจินเฟิง รับบท มู่ ซื่อซัว
จาง จวิ่นหนิง รับบท ตงซี
หลี่ เวย รับบท หล่าทา เตาเหริน
ฝง จุ่นชี รับบท เป่ย์ซินไปเว่ย
เจ้า อี่ชี รับบท ฟฉิวหยี่ เสี่ยวเหลียน
นักแสดงสมทบ

จาง ซองหลี่ รับบท เตี่ยนไล่ เต๋าเหริน
เว่ย สื่อหยาง รับบท อู่เฟิง เต่าเหริน
หนิง ซิน รับบท ตงหลิน
หวัง ซุ่นเหลียน รับบท หวงปั๋ว
หวัง เจิ้ง รับบท เฉินหวาง
เฉิน มุ่งเหยา รับบท เฉว่อี้
เฉิน อี้เฟย์ รับบท จี้หนง/ จี้ เยี่ยนหนง
ฉี เส้าเฉียน รับบท เฉวียนจี้ เหลาสู่
เหลียง จ้าเหริน รับบท จี้ อี้ชวน
หวัง เยี่ยเหมย์ รับบท ยูา ฉือเฉว่
เจิ้ง เฉว่ รับบท ซื่อเยว่ จิ้นฉู่
เฉิน เฉียเหว่ย รับบท จี่เลว่
หลู หย่ง รับบท ฉู่หลี/เจิ้นเหริน
หลี่ โบ๋ยวี่ รับบท หนง สื่อเต้า
หลี่ ปิ่น รับบท ฉางชิง/ เจิ้นเหริน
เจ้า หวาง รับบท เจี่ยว เยว่
จาง หยงโป รับบท หมิงเซียว เต่าเหริน
กง เยว่ รับบท ตงหยู
หลี่ เจิ้งยวี่ รับบท เยว่กู่
เจิ้น ฉี รับบท กงชิง
หลิว ห่วย รับบท โม่เฉิน
เฉิน เจี่ยนเฟย์ รับบท ลู่ย่า เต่าเหริน
หวัง อยู่ชิง รับบท หานเฉิน
แหล่งข้อมูลอื่น

ข้อมูล The Legend Of JADE Sword ภาษาจีน จากเว็บ Baike.Baidu
อลาควอ คอกซ์

| อลาควอ คอกซ์ |
| --- | --- |
เกิด: 1997
อาชีพ: นักแสดง
ปีปฏิบัติงาน: 2021–ปัจจุบัน
อลาควอ คอกซ์ (อังกฤษ: Alaqua Cox; เกิด พ.ศ. 2540) เป็นนักแสดงหญิงชาวอเมริกันพื้นเมือง เธอจะแสดงเป็น มายา โลเปซ / เอโค ในซีรีส์ของดิสนีย์พลัสปี พ.ศ. 2564 เรื่องฮอคอาย บทบาทที่เธอจะร่วมแสดงในโครงการของจักรวาลภาพยนตร์มาร์เวล ในอนาคตรวมถึงการแสดงเดี่ยวของ Echo ที่แยกออกจากฮอคอาย การเข้าร่วมของเธอนับเป็นตัวละครหูหนวกตัวที่สองที่รับบทโดยนักแสดงหูหนวกใน MCU
อลิกซ์ เจ้าหญิงนโปเลียน

อลิกซ์ เจ้าหญิงนโปเลียน หรือ อลิกซ์ เจ้าหญิงม่ายแห่งนโปเลียน (นามสกุลเดิม:เดอ ฟอร์เอชตา) (อังกฤษ: Alix, Princess Napoléon) ประสูติเมื่อวันที่ 4 เมษายน พ.ศ. 2469 เป็นธิดาใน เคานต์อัลไบรซ์ เดอ ฟอร์เอชตา และ เจนีวิฟ ฟรีเดต โดยเธอได้เสกสมรสกับ  หลุยส์ เจ้าชายนโปเลียน รับพระราชทานพระอิสริยยศที่ เฮอร์อิมพิเรียลไฮนีส อลิกซ์ เจ้าหญิงนโปเลียน เจ้าหญิงแห่งฝรั่งเศส พระชายา มีพระบุตรดังนี้
เจ้าชายชาร์ลส์
เจ้าหญิงแคเทอรีน
เจ้าหญิงลอร์
เจ้าชายเจโรม
หลุยส์ เจ้าชายนโปเลียน พระสวามีสิ้นพระชนม์ลงเมื่อปี พ.ศ. 2540 ทำให้พระโอรสพระองค์ใหญ่ของพระองค์คือ ชาลส์ เจ้าชายนโปเลียน รับตำแหน่ง เจ้าชายนโปเลียน ในการนี้ พระองค์ได้รับการสถาปนาเป็น เจ้าหญิงม่ายแห่งนโปเลียน และเป็นพระบรมรวงศานุวงศ์ที่มีพระชันษาสูงที่สุดในพระราชวงศ์โบนาปาร์ตในปัจจุบัน
ตราอาร์มประจำพระองค์
อภิรัฐมนตรีสภา

| อภิรัฐมนตรีสภา |
| --- | --- |
คณะองคมนตรี  แห่งราชอาณาจักรสยาม
พ.ศ. 2468 - พ.ศ. 2475
วันแต่งตั้ง: 28 พฤศจิกายน พ.ศ. 2468
วันสิ้นสุด: 14 กรกฎาคม พ.ศ. 2475 (6 ปี 228 วัน)
บุคคลและองค์กร
พระมหากษัตริย์: พระบาทสมเด็จพระปกเกล้าเจ้าอยู่หัว
ประธานอภิรัฐมนตรีสภา: สมเด็จพระราชปิตุลา บรมพงศาภิมุขเจ้าฟ้ากรมพระยาภาณุพันธุวงศ์วรเดช (ถึง 2471) สมเด็จพระเจ้าบรมวงศ์เธอเจ้าฟ้ากรมพระนครสวรรค์วรพินิต (เริ่ม 2472)
จำนวนรัฐมนตรีทั้งหมด: 8
อภิรัฐมนตรีสภา (อังกฤษ: Supreme Council of State) เป็นสภาที่ปรึกษาและนิติบัญญัติที่จัดตั้งขึ้นตามพระราชโองการของพระบาทสมเด็จพระปกเกล้าเจ้าอยู่หัว ตั้งแต่ พ.ศ. 2468 ถึง พ.ศ. 2475 โดยทรงมีพระราชประสงค์ให้สร้างสภาลักษณะเดียวกับคณะรัฐมนตรีอันเป็นที่ประชุมของพระราชวงศ์ที่สำคัญที่สุด 5 พระองค์ เพื่อพิจารณาร่างพระราชบัญญัติก่อนนำขึ้นทูลเกล้าถวายให้ทรงลงพระปรมาภิไธย และประชุมหารือข้อราชการ สภาก่อตั้งขึ้นเมื่อวันที่ 28 พฤศจิกายน พ.ศ. 2468 เพียง 3 วันหลังจากพระองค์ขึ้นครองราชย์ หลังจากที่พระบาทสมเด็จพระมงกุฎเกล้าเจ้าอยู่หัว พระเชษฐาของพระองค์เสด็จสวรรคตเมื่อวันที่ 25 พฤศจิกายน พ.ศ. 2468
สมาชิก

สภาประกอบด้วยพระราชวงศ์ 5 พระองค์ แต่ละพระองค์เป็นเจ้านายแห่งราชวงศ์จักรีซึ่งดำรงตำแหน่งเสนาบดีที่สำคัญในรัชสมัยพระบาทสมเด็จพระจุลจอมเกล้าเจ้าอยู่หัวและพระบาทสมเด็จพระมงกุฎเกล้าเจ้าอยู่หัว (พระราชบิดาและพระเชษฐาของพระบาทสมเด็จพระปกเกล้าเจ้าอยู่หัว) ภายหลังมีสมาชิกสิ้นพระชนม์จึงมีการแต่งตั้งสมาชิกเพิ่มเติมจากพระราชวงศ์อีก 3 พระองค์ สมาชิกสภาประกอบด้วย
| 0 | 1 | 2 | 3 | 4 |
| --- | --- | --- | --- | --- |
อภิรัฐมนตรีสภา รัชสมัยพระบาทสมเด็จพระปกเกล้าเจ้าอยู่หัว
| อภิรัฐมนตรี | อภิรัฐมนตรี | ตำแหน่ง | เริ่มดำรงตำแหน่ง |  |
|  | สมเด็จพระราชปิตุลาบรมพงศาภิมุขเจ้าฟ้ากรมพระยาภาณุพันธุวงศ์วรเดช (11 มกราคม พ.ศ. 2403 - 13 มิถุนายน พ.ศ. 2471) (68 ปี 153 วัน) | ประธานอภิรัฐมนตรีสภา | 28 พฤศจิกายน พ.ศ. 2468 - 13 มิถุนายน พ.ศ. 2471 (2 ปี 197 วัน) |  |
|  | สมเด็จพระเจ้าพี่ยาเธอเจ้าฟ้ากรมพระนครสวรรค์วรพินิต (29 มิถุนายน พ.ศ. 2424 - 18 มกราคม พ.ศ. 2487) (62 ปี 203 วัน) | ประธานอภิรัฐมนตรีสภา | 23 กรกฎาคม พ.ศ. 2472 - 14 กรกฎาคม พ.ศ. 2475 (2 ปี 356 วัน) |  |
|  | สมเด็จพระเจ้าพี่ยาเธอเจ้าฟ้ากรมพระนครสวรรค์วรพินิต (29 มิถุนายน พ.ศ. 2424 - 18 มกราคม พ.ศ. 2487) (62 ปี 203 วัน) | อภิรัฐมนตรี | 28 พฤศจิกายน พ.ศ. 2468 - 23 กรกฎาคม พ.ศ. 2472 (3 ปี 238 วัน) |  |
|  | สมเด็จพระเจ้าบรมวงศ์เธอเจ้าฟ้ากรมพระนริศรานุวัดติวงศ์ (28 เมษายน พ.ศ. 2406 - 10 มีนาคม พ.ศ. 2490) (83 ปี 316 วัน) | อภิรัฐมนตรี | 28 พฤศจิกายน พ.ศ. 2468 - 14 กรกฎาคม พ.ศ. 2475 (6 ปี 228 วัน) |  |
|  | สมเด็จพระเจ้าบรมวงศ์เธอกรมพระยาดำรงราชานุภาพ (21 มิถุนายน พ.ศ. 2405 - 1 ธันวาคม พ.ศ. 2486) (81 ปี 163 วัน) | อภิรัฐมนตรี | 28 พฤศจิกายน พ.ศ. 2468 - 14 กรกฎาคม พ.ศ. 2475 (6 ปี 228 วัน) |  |
|  | พระเจ้าพี่ยาเธอกรมพระจันทบุรีนฤนาถ (8 มิถุนายน พ.ศ. 2417 - 27 พฤษภาคม พ.ศ. 2474) (56 ปี 353 วัน) | อภิรัฐมนตรี | 28 พฤศจิกายน พ.ศ. 2468 - 27 พฤษภาคม พ.ศ. 2474 (5 ปี 180 วัน) |  |
|  | สมเด็จพระเจ้าพี่ยาเธอเจ้าฟ้ากรมหลวงลพบุรีราเมศวร์ (17 มีนาคม พ.ศ. 2425 - 8 เมษายน พ.ศ. 2475) (50 ปี 22 วัน) | อภิรัฐมนตรี | 1 เมษายน พ.ศ. 2473 - 8 เมษายน พ.ศ. 2475 (2 ปี 7 วัน) |  |
|  | พระเจ้าพี่ยาเธอกรมพระกำแพงเพชรอัครโยธิน (11 สิงหาคม พ.ศ. 2426 - 5 กุมภาพันธ์ พ.ศ. 2486) (59 ปี 178 วัน) | อภิรัฐมนตรี | 21 ตุลาคม พ.ศ. 2474 - 14 กรกฎาคม พ.ศ. 2475 (0 ปี 266 วัน) |  |
|  | พระวรวงศ์เธอกรมหมื่นเทววงศวโรทัย (23 มกราคม พ.ศ. 2425 - 14 กันยายน พ.ศ. 2479) (54 ปี 234 วัน) | อภิรัฐมนตรี | 21 ตุลาคม พ.ศ. 2474 - 14 กรกฎาคม พ.ศ. 2475 (0 ปี 266 วัน) |  |
สภานี้มิใช่องค์กรเดียวของรัฐบาลในเวลานั้น หากแต่ยังมีสภากรรมการองคมนตรี (Privy Council) และเสนาบดีสภา (Council of Secretaries) อย่างไรก็ดี สมเด็จเจ้าฟ้ากรมพระนครสวรรค์วรพินิตเป็นสมาชิกที่โดดเด่นที่สุดของอภิรัฐมนตรีสภา เพราะพระองค์เป็นผู้สำเร็จราชการและเสนาบดีกระทรวงมหาดไทย
บทบาทหน้าที่ของอภิรัฐมนตรีสภา

อภิรัฐมนตรีสภา เป็นสถาบันใหม่เทียบเท่าได้กับสภาที่ปรึกษาราชการแผ่นดินในรัชกาลที่ 5 ซึ่งได้ตั้งขึ้นภายหลังที่พระบาทสมเด็จพระปกเกล้าเจ้าอยู่หัวเสด็จขึ้นครองราชย์ได้ 2 วัน (วันเสาร์ที่ 28 พฤศจิกายน พ.ศ. 2468) มีหน้าที่เป็นสภาที่ปรึกษาชั้นสูงแก่พระมหากษัตริย์ ซึ่งให้คำปรึกษาเกี่ยวกับกิจการการเมืองการปกครองและนโยบายของประเทศ อภิรัฐมนตรีสภา มีการกำหนดการประชุมทุก ๆ วันศุกร์ สัปดาห์ละครั้ง โดยมีพระมหากษัตริย์ทรงเป็นประธานในการประชุม เริ่มการประชุมครั้งแรกเมื่อวันที่ 29 พฤศจิกายน พ.ศ. 2468 ณ พระที่นั่งบรมพิมาน อภิรัฐมนตรีสภา ได้ให้คำปรึกษาแนะนำในเรื่องที่เกี่ยวกับราชการแผ่นดินหลายเรื่องที่สำคัญ กล่าวคือ
ให้คำปรึกษาหารือข้อราชการเรื่อง "ร่างพระราชบัญญัติสภากรรมการองคมนตรี" ซึ่งพระราชทานลงมาให้ศึกษาและนำคำปรึกษาขึ้นถวายบังคมทูล
วางรูปแบบการปกครองท้องถิ่นในรูปของเทศบาล โดยการปรับปรุงแก้ไขสุขาภิบาลที่มีอยู่ให้เป็นเทศบาล ซึ่งได้จัดตั้งกรรมการขึ้นคณะหนึ่ง ทำการศึกษาเกี่ยวกับเรื่องนี้ และได้ทูลเกล้าฯ ถวายรายงานและความเห็นเกี่ยวกับหลักการของร่างพระราชบัญญัติเทศบาล
พิจารณาโครงร่างรัฐธรรมนูญที่พระยากัลยาณไมตรี (ฟรานซิส บี. แซร์) ได้ทูลเกล้าฯ ถวาย มีลักษณะเป็นระบบนายกรัฐมนตรีให้มีหน้าที่รับผิดชอบในการบริหารราชการแผ่นดินโดยตรงแทนองค์พระมหากษัตริย์ โดยนายกรัฐมนตรีมีสิทธิเลือกคณะรัฐมนตรีเอง ส่วนพระมหากษัตริย์ยังคงไว้ซึ่งอำนาจนิติบัญญัติ อำนาจบริหาร และอำนาจตุลาการ ตามแบบสมบูรณาญาสิทธิราชย์ ให้อภิรัฐมนตรีสภามีหน้าที่เพียงถวายคำปรึกษาเท่านั้นไม่มีอำนาจในการบริหารราชการแผ่นดิน โครงร่างรัฐธรรมนูญของพระยากัลยาณไมตรีฉบับนี้จึงไม่ได้รับความเห็นชอบจากอภิรัฐมนตรีสภา โดยสมเด็จพระเจ้าบรมวงศ์เธอ กรมพระยาดำรงราชานุภาพ ซึ่งเป็นสมาชิกพระองค์หนึ่งของอภิรัฐมนตรีสภาทรงคัดค้านว่า การมีนายกรัฐมนตรีเป็นเรื่องและวิธีการปกครองในระบอบรัฐสภา ไม่ใช่การปกครองแบบสมบูรณาญาสิทธิราชย์ซึ่งไม่มีรัฐสภา เมื่อเป็นเช่นนี้พระบาทสมเด็จพระปกเกล้าเจ้าอยู่หัว จึงทรงระงับพระราชดำริเรื่องการพระราชทานรัฐธรรมนูญไว้ก่อน แล้วทรงเริ่มงานวางพื้นฐานการปกครองแบบรัฐสภาขึ้นในปี พ.ศ. 2470 โดยการให้นายเรมอนด์ บี. สตีเวนส์ ที่ปรึกษาราชการกระทรวงการต่างประเทศและพระยาศรีวิสารวาจา (เทียนเลี้ยง ฮุนตระกูล) ปลัดทูลฉลองกระทรวงการต่างประเทศ เป็นผู้พิจารณาร่างหลักเกณฑ์ของรัฐธรรมนูญ และทรงมีพระราชดำรัสถึงความประสงค์ที่จะให้รัฐธรรมนูญแก่ราษฎรโดยเร็วที่สุด และต้องให้ทันวันที่ 6 เมษายน พ.ศ. 2475 ซึ่งเป็นวันครบรอบมหาจักรี นายเรมอนด์ บี. สตีเวนส์ และพระยาศรีวิสารวาจา จึงยกร่างรัฐธรรมนูญ และได้นำทูลเกล้าฯ ถวายต่อพระบาทสมเด็จพระปกเกล้าเจ้าอยู่หัวในวันที่ 8 มีนาคม พ.ศ. 2474 นอกจากนั้น นายเรมอนด์ บี. สตีเวนส์และพระยาศรีวิสารวาจายังได้แนบบันทึกความเห็นประกอบเค้าโครงการเปลี่ยนแปลงการปกครองอีก 2 ฉบับว่าไม่เห็นด้วยที่จะให้มีการเปลี่ยนแปลงการปกครองเป็นแบบพระมหากษัตริย์อยู่ภายใต้รัฐธรรมนูญในขณะนั้น เพราะประชาชนยังไม่พร้อม และเทศบาลก็ยังไม่ได้มีการจัดตั้งขึ้นมา โครงร่างรัฐธรรมนูญฉบับนี้ที่ประชุมอภิรัฐมนตรีสภาและพระบรมวงศานุวงศ์ได้พากันคัดค้านไม่เห็นด้วย โดยอ้างเหตุผลว่ายังไม่ถึงเวลาอันสมควร เนื่องจากราษฎรยังมีการศึกษาไม่ดีพอ เกรงว่าเมื่อพระราชทานรัฐธรรมนูญแล้วจะก่อให้เกิดความเสียหายภายหลัง คำคัดค้านดังกล่าวทำให้พระองค์ทรงลังเลพระทัยว่าควรจะพระราชทานรัฐธรรมนูญเมื่อใดจึงจะเหมาะสม ความไม่แน่นอนและเงื่อนไขต่าง ๆ ทำให้ระบบการเมืองไม่สามารถปรับตัวได้ทันกับเหตุการณ์ การปฏิวัติสยาม พ.ศ. 2475 จึงเกิดขึ้น
อลัน เมอร์เร

| อลัน เมอร์เร |
| --- | --- |
เกิด: 27 ธันวาคม พ.ศ.  2512
อลัน เมอร์เร  (อังกฤษ: Allan Morre) นักมวยสากลชาวฟิลิปปินส์ เกิดเมื่อ 27 ธันวาคม พ.ศ.  2512 ที่ General Santos City ประเทศฟิลิปปินส์ สถิติการชก 54 ครั้ง ชนะ 20 (น็อค 13) เสมอ 3 แพ้ 30
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์แบนตัมเวทเมื่อ 26 ตุลาคม 2544 แพ้น็อค สมศักดิ์ ศิษย์ชัชวาลย์ ยก 2 ที่ สุพรรณบุรี
อภิปรัชญา

อภิปรัชญา (อังกฤษ: metaphysics) เป็นสาขาหนึ่งของปรัชญาที่ศึกษาเกี่ยวกับรากฐานของความเป็นจริง ประเด็นถกเถียงในอภิปรัชญาจะประกอบไปด้วยคำถามสำคัญ เช่น อะไรเป็นสิ่งพื้นฐานที่สุดของความเป็นจริง จิตกับวัตถุกายภาพมีความสัมพันธ์กันอย่างไร เจตจำนงเสรีมีอยู่จริงหรือไม่ ธรรมชาติของเวลาคืออะไร ความเป็นสาเหตุมีอยู่จริงหรือไม่ อะไรที่ทำให้ตัวเราเป็นตัวเรา พระเจ้ามีอยู่จริงหรือไม่
อภิธานศัพท์

คำว่า อภิปรัชญา เป็นคำที่พระเจ้าวรวงศ์เธอ กรมหมื่นนราธิปพงศ์ประพันธ์ ทรงบัญญัติขึ้น เมื่อพิจารณาตามรูปศัพท์ อภิปรัชญามาจากคำว่า “อภิ” หมายถึง ความยิ่งใหญ่ สูงสุด เหนือสุด และ ”ปรัชญา“ หมายถึง ความรู้อันประเสริฐ เมื่อรวมเข้าด้วยกัน “อภิปรัชญา” จึงหมายถึง ความรู้อันประเสริฐ ที่เกี่ยวข้องกับสิ่งที่อยู่นอกเหนือจากการเห็นทั่ว ๆ ไป หรือความรู้ที่อยู่นอกเหนือการรู้เห็นใด ๆ แต่สามารถรู้และเข้าใจด้วยเหตุผล
คำว่า metaphysics มาจากภาษากรีก มีความหมายตรงตัวว่า หลังจาก [การศึกษา] สิ่งธรรมชาติ คำดังกล่าวที่มาจากหนังสือของอริสโตเติล ซึ่งงานเขียนชิ้นต่าง ๆ ของเขาถูกรวมรวบเข้าเป็นเล่ม โดยมีงานเขียนชื่อ Metaphysics เป็นเล่มหลังจาก Physics ที่อริสโตเติลได้ศึกษาเกี่ยวกับโลกธรรมชาติ
ปัญหาของอภิปรัชญา

ปัญหาเกี่ยวกับความจริงของโลก
ปัญหาเกี่ยวกับจิต
ปัญหาเกี่ยวกับเจตจำนงเสรี
ปัญหาเกี่ยวกับเวลา
ปัญหาเกี่ยวกับความเป็นสาเหตุ
ปัญหาเกี่ยวกับอัตลักษณ์
ปัญหาเกี่ยวกับพระเจ้า
ดูเพิ่ม

Inwagen, Peter and Sullivan, Meghan, "Metaphysics", The Stanford Encyclopedia of Philosophy, Edward N. Zalta (ed.), URL = https://plato.stanford.edu/archives/spr2020/entries/metaphysics/.
Conee, Earl & Sider, Theodore (2014). Riddles of Existence: A Guided Tour of Metaphysics (second edition). Oxford University Press.
อนุสัญญาเจนีวา

ต้นฉบับอนุสัญญาเจนีวาแบบ PDF ค.ศ. 1864
ภาคีของอนุสัญญา 4 ฉบับ และพิธีสาร 1–3  ภาคีของอนุสัญญา 4 ฉบับ และพิธีสาร 1-2

  ภาคีของอนุสัญญา 4 ฉบับ และพิธีสาร 1, 3  ภาคีของอนุสัญญา 4 ฉบับ และพิธีสาร 1

  ภาคีของอนุสัญญา 4 ฉบับ และพิธีสาร 3  ภาคีของอนุสัญญา 4 ฉบับ ไม่เป็นภาคีพิธีสาร
อนุสัญญาเจนีวา (อังกฤษ: Geneva Conventions) คือสนธิสัญญาสี่ฉบับ และพิธีสารสามฉบับที่วางมาตรฐานในการปฏิบัติต่อผู้เป็นเหยื่อของสงครามอย่างมีมนุษยธรรม ได้รับการรับรองเมื่อวันที่ 12 สิงหาคม พ.ศ. 2492 และเริ่มมีผลบังคับใช้เมื่อวันที่ 21 ตุลาคม พ.ศ. 2493 มีเป้าหมายให้การสงเคราะห์ทหาร และพลเรือนที่ได้รับผลกระทบจากสงคราม โดยประสานงานใกล้ชิดกับคณะกรรมการกาชาดสากล (ไอซีอาร์ซี)
เนื้อหา

จากการประชุมที่จัดโดยรัฐบาลประเทศสวิตเซอร์แลนด์และประเทศต่าง ๆ ในยุโรปอีก 12 ประเทศในเดือนสิงหาคม พ.ศ. 2407 อนุสัญญาทั้งสี่ฉบับมีสาระสำคัญดังนี้
อนุสัญญาฉบับที่ 1 "เพื่อให้ผู้บาดเจ็บและป่วยไข้ในกองทัพมีสภาวะดีขึ้น"
อนุสัญญาฉบับที่ 2 "เพื่อให้ผู้สังกัดในกองทัพขณะอยู่ในทะเลซึ่งบาดเจ็บ ป่วยไข้ และเรือต้องอับปาง มีสภาวะดีขึ้น"
อนุสัญญาฉบับที่ 3 "เกี่ยวกับการปฏิบัติต่อเชลยศึก"
อนุสัญญาฉบับที่ 4 ว่าด้วยการปกป้องคุ้มครองบุคคลพลเรือนในระหว่างสงคราม หรือการขัดแย้งทางกำลังทหารประเทศต่าง ๆ ให้สัตยาบันต่ออนุสัญญานี้ ดังนี้
การรักษาพยาบาล	แก่เพื่อนและศัตรูโดยเท่าเทียมกัน
เคารพในศักดิ์ศรีความเป็นมนุษย์ เกียรติของมนุษย์ สิทธิในครอบครัว ในการนับถือศาสนาและเกียรติของสตรี
ให้อำนาจเจ้าหน้าที่ของคณะกรรมการกาชาดระหว่างประเทศ ไปเยี่ยมนักโทษสงคราม และประชาชนที่อยู่ในค่ายกักกัน โดยพูดกับผู้ถูกกักขังอย่างไม่มีพยานร่วมรับรู้
ห้ามการกระทำที่ไม่มีมนุษยธรรม การทรมาน การประหารชีวิต การเนรเทศ จับตัวประกัน สอบสวนหมู่การกระทำที่รุนแรงและทำลายทรัพย์สินส่วนตัวอย่างไม่ปรานี
นอกจากนี้ อนุสัญญาเจนีวาฉบับนี้ ยังได้กล่าวถึงข้อกำหนดเกี่ยวกับการคุ้มครองพลเรือนให้พ้นจากภัยสงครามระหว่างประเทศและคุ้มครองแก่พวกกบฏให้พ้นจากการถูกทรมานในกรณีเกิดสงครามกลางเมืองภายในประเทศ รวมทั้งมีสาระอื่น ๆ อีก เช่น เงื่อนไขการลงโทษเพื่อคุ้มครองผู้ถูกต้องโทษ และการส่งตัวนักโทษสงครามกลับสู่ประเทศบ้านเกิดเมืองนอนของตน เป็นต้น
เนื้อหา > พิธีสาร

อนุสัญญาปี 2492 ยังมีการแก้ไขเพิ่มเติมด้วยพิธีสารอีกสามฉบับ
พิธีสาร 1 (ปี 2520) ว่าด้วยการคุ้มครองผู้เสียหายของการขัดกันด้วยอาวุธระหว่างประเทศ
พิธีสาร 2 (ปี 2520) ว่าด้วยการคุ้มครองผู้เสียหายของการขัดกันไม่ใช่ด้วยอาวุธระหว่างประเทศ
พิธีสาร 3 (ปี 2548) ว่าด้วยการรับสัญลักษณ์พิเศษเพิ่มเติม
การใช้

อนุสัญญาเจนีวาใช้ได้ในยามสงครามและการขัดกันด้วยอาวุธต่อรัฐบาลที่ให้สัตยาบันต่อเงื่อนไขของอนุสัญญา รายละเอียดของการใช้มีระบุในข้อ 2 และ 3 ร่วม
การใช้ > ข้อ 2 ร่วมว่าด้วยการขัดกันด้วยอาวุธระหว่างประเทศ

ระบุว่าอนุสัญญาเจนีวาใช้กับความขัดแย้งระหว่างประเทศทุกกรณี ซึ่งรัฐซึ่งรบกันอยู่นั้นอย่างน้อยหนึ่งรัฐให้สัตยาบันอนุสัญญาเจนีวา โดยหลักคือ
อนุสัญญาใช้กับสงครามที่ประกาศทุกกรณีระหว่างชาติที่ลงนาม
อนุสัญญาใช้กับความขัดแย้งด้วยอาวุธระหว่างชาติผู้ลงนามตั้งแต่สองชาติขึ้นไป ซึ่งเป็นการเพิ่มเติมในปี 2492 เพื่อให้ครอบคลุมสถานการณ์ที่มีลักษณะแห่งสงครามซึ่งไม่มีการประกาศสงครามอย่างเป็นทางการ เช่น การปฏิบัติของตำรวจ
อนุสัญญาใช้กับชาติผู้ลงนามแม้ว่าชาติอีกฝ่ายไม่ใช่ผู้ลงนาม แต่เฉพาะถ้าอีกฝ่าย "ยอมรับและใช้บทบัญญัติ" ของอนุสัญญาฯ
เมื่อเข้าเงื่อนไขความขัดแย้งระหว่างประเทศ จะถือว่าใช้ความคุ้มครองเบ็ดเสร็จของอนุสัญญาฯ
ดูเพิ่ม

อนุสัญญาเจนีวาฉบับที่หนึ่ง
อนุสัญญาเจนีวาฉบับที่สอง
อนุสัญญาเจนีวาฉบับที่สาม
อนุสัญญาเจนีวาฉบับที่สี่
อภินิหารไวกิ้งพิชิตมังกร 2

| อภินิหารไวกิ้งพิชิตมังกร 2 |
| --- | --- |
กำกับ: เดียน เดอโบลส
บทภาพยนตร์: เดียน เดอโบลส
สร้างจาก: How to Train Your Dragon โดย เคลสสิด้า โคเวลล์
อำนวยการสร้าง: บอนนี่ อาร์โนลด์
นักแสดงนำ:   เจย์ บลัชเชลล์  เคต แบลนเชตต์  เจอรร์ราด บัตเลอร์  เคร็ก เฟอกูสัน  อเมริกา เฟอร์เรร่า  โจน่า ฮิลล์  คริสโตเฟอร์ มินท์-เพลส  ที. เจ. มิลเลอร์  คริสเตน วิกก์  ดีจิมอน ฮันซาว  คิท ฮาริงตัน 
กำกับภาพ: โรเจอร์ เดคินส์ (ทีปรึกษาด้านวิชวลเอฟเฟค)
ตัดต่อ: จอห์น เค. คาร์
ดนตรีประกอบ: จอห์น พาวเวลล์
บริษัทผู้สร้าง: DreamWorks Animation 
ผู้จัดจำหน่าย: 20th Century Fox
วันฉาย:   16 พฤษภาคม ค.ศ. 2014 (2014-05-16) (2014 Cannes Film Festival)  13 มิถุนายน ค.ศ. 2014 (2014-06-13) (United States) 
ความยาว: 102 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 145 ล้านดอลล่าร์สหรัฐ
ทำเงิน: 621.5 ล้านดอลล่าร์สหรัฐ
อภินิหารไวกิ้งพิชิตมังกร 2 (อังกฤษ: How To Train You Dragon 2)  เป็นภาพยนตร์แอนิเมชัน 3 มิติ ของดรีมเวิร์กสแอนิเมชัน ปี ค.ศ. 2014 ภาพยนตร์เรื่องนี้เป็นภาพยนตร์ภาคต่อจากภาพยนตร์ อภินิหารไวกิ้งพิชิตมังกร และภาพยนตร์ภาพยนตร์ลำดับที่สองในภาพยนตร์ไตรภาคชุดนี้ เขียนบทและกำกับโดย เดียน เดอโบลอิส ให้เสียงพากย์โดย เจย์ บรารุชเชลล์, เจอร์ราด บัตเลอร์, เคร็ก เฟอกูสัน, อเมริกา เฟอร์เรร่า, โจน่า ฮิลล์, คริสโตเฟอร์ มิ้นท์-เชลล์, ที.เจ. มิลเลอร์, และ คริสเตน วิก สมทบด้วย เคต แบลนเชตต์, ดีจิม่อน ฮอนเซา และ คิท ฮาริงตัน
เนื้อเรื่องย่อ

เรื่องราวเกิดขึ้นในอีก 5 ปีต่อมาหลังจากที่ชาวไวกิ้งหนุ่มผู้กล้าหาญ ฮิคคัพ ผูกมิตรกับมังกรที่ได้รับบาดเจ็บ และเปลี่ยนแปลงชีวิตของชาวเบิร์คกับพวกพ่นไฟได้ไปตลอดกาล ตอนนี้ชาวไวกิ้งและมังกรอยู่ร่วมกันอย่างสงบสุขบนเกาะสุดอัศจรรย์ที่กลายเป็นดินแดนสุดอัศจรรย์สำหรับมังกรไปแล้ว
แต่เมื่อโตขึ้นภาระหน้าที่ก็เพิ่มมากขึ้น ฮิคคัพและเขี้ยวกุด มังกรผู้ซื่อสัตย์ได้โบยบินเพื่อค้นหาคำตอบต่างๆ มันมีอะไรมากกว่าที่เขาคาดไว้ เมื่อฮิคคัพพบว่าผู้ขี่มังกรลึกลับนั่นคือ วอลก้า แม่ของเขาที่หายสาปสูญไปนาน และความสงบสุขระหว่างมังกรกับชาวไวกิ้งกำลังถูก ดราโก้ ผู้กระหายอำนาจมาก่อกวน โดยได้รับความช่วยเหลือจากผู้ดักล่ามังกรอย่างเอเร็ต, แอสทริด, ก็อบเบอร์ และเพื่อนชาวไวกิ้ง สนอทเลาท์, ฟิชเลก  และฝาแฝดรัฟนัทและทัฟนัท ที่ให้การช่วยเหลือฮิคคัพ แม่ของเขา และพ่อของเขาคือสต๊อยค์ผู้ยิ่งใหญ่ พวกเขาต้องร่วมมือกันเพื่อปกป้องมังกรที่เลี้ยงดูด้วยความรัก ขณะเดียวกันฮิคคัพก็ต้องหาคำตอบที่เขาค้นหามานานอย่างที่เขาเองก็คาดไม่ถึงด้วย
ผู้ให้เสียงพากย์

เจย์ บารุชเชลล์ พากย์เป็น ฮิคคัพ
เคต แบลนเชตต์ พากย์เป็น วัลกา
เจอร์ราด บัตเลอร์ พากย์เป็น สโตอิค
เคร็ก เฟอกูสัน พากย์เป็น กอบเบอร์
อเมริกา เฟอร์เรร่า พากย์เป็น เอสเทรด ฮอบเบอร์สัน
คริสโตเฟอร์ มิ้นท์-เพลส พากย์เป็น ฟิชเล็กก์
โจน่า ฮิลล์ พากย์เป็น สน็ตเลาต์
ที.เจ. มิลเลอร์ และ คริสเตน วิก พากย์เป็น ทัฟฟ์นัท และรัฟฟ์นัท ธอร์สตอน พี่น้องฝาแฝด
ดิจิมาอน ฮันเซา พากย์เป็น ดราโก้ บลัดวิสท์
คิท ฮาริงตัน พากย์เป็น เฮเรต
แหล่งข้อมูลอื่น

เว็บไซต์ทางการ
อภินิหารไวกิ้งพิชิตมังกร 2 ที่อินเทอร์เน็ตมูวีเดตาเบส
อภินิหารไวกิ้งพิชิตมังกร 2 ที่ออลมูวี
อภินิหารไวกิ้งพิชิตมังกร 2 ที่รอตเทนโทเมโทส์
อภินิหารไวกิ้งพิชิตมังกร 2 ที่เมทาคริติก
อภินิหารไวกิ้งพิชิตมังกร 2 ที่บ็อกซ์ออฟฟิศโมโจ
อภินิหารไวกิ้งพิชิตมังกร 2 ที่ Modemovie
อนุญาโตตุลาการ

ศาลอนุญาโตตุลาการระหว่างประเทศแห่งลอนดอน
อนุญาโตตุลาการ (อังกฤษ: arbitrator) คือ บุคคลคนเดียวหรือหลายคนที่คู่กรณีตกลงเสนอข้อพิพาททางแพ่งที่เกิดขึ้นแล้วหรือจะเกิดขึ้นในอนาคตให้ชี้ขาด
ประวัติ

การระงับข้อพิพาทโดยอนุญาโตตุลาการเริ่มมีขึ้นมายาวนานตามวิวัฒนาการของกฎหมาย ดังหลักฐานที่ปรากฏตั้งแต่สมัยจักรวรรดิโรมัน โดยในกฎหมายสิบสองโต๊ะได้บัญญัติให้มีคนกลางเป็นอนุญาโตตุลาการ ทำหน้าที่ระงับข้อพิพาทเกี่ยวกับที่ดินในกฎหมายอังกฤษ
ความจำเป็นในการที่ต้องมีการควบคุมการระงับข้อพิพาทโดยอนุญาโตตุลาการได้เริ่มขึ้นในช่วงพุทธศตวรรษที่ 23 โดยในประเทศอังกฤษได้มีการกำหนดวิธีดำเนินงานของอนุญาโตตุลาการไว้ในพระราชบัญญัติว่าด้วยการอนุญาโตตุลาการ พ.ศ. 2240 ต่อมาใน พ.ศ. 2397 ได้มีการรวบรวมหลักกฎหมายเกี่ยวกับการอนุญาโตตุลาการที่กระจัดกระจายอยู่ในกฎหมายต่าง ๆ มาไว้ในกฎหมายวิธีพิจารณาความ และเมื่อจำนวนข้อพิพาททางแพ่งมากขึ้นตามพัฒนาการของกิจการพาณิชย์ต่าง ๆ รัฐสภาอังกฤษจึงตราพระราชบัญญัติว่าด้วยการอนุญาโตตุลาการขึ้นอีกครั้งใน พ.ศ. 2432 มีเนื้อหาเป็นการประมวลหลักกฎหมายทั่วไปเกี่ยวกับอนุญาโตตุลาการไว้ ซึ่งกฎหมายดังกล่าวก็ได้มีการแก้ไขปรับปรุงเรื่อยมา
ส่วนในประเทศไทย ปรากฏหลักฐานว่า ในกฎหมายตราสามดวงมีการบัญญัติเกี่ยวกับการแต่งตั้งตุลาการโดยคู่ความ ซึ่งแตกต่างจากตุลาการที่พระมหากษัตริย์ทรงแต่งตั้ง และต่อมาในประมวลกฎหมายวิธีพิจารณาความแพ่งที่ประกาศใช้ใน พ.ศ. 2477 ได้บัญญัติหลักเกณฑ์เรื่องอนุญาโตตุลาการในศาลและนอกศาลไว้ กับทั้งได้มีการตราพระราชบัญญัติอนุญาโตตุลาการ พ.ศ. 2530 ขึ้นเพื่อกำหนดหลักเกณฑ์เกี่ยวกับการเสนอข้อพิพาทให้อนุญาโตตุลาการชี้ขาดนอกศาล โดยมีการจัดตั้งสถาบันอนุญาโตตุลาการ สำนักงานศาลยุติธรรม ((TAI) ขึ้นเมื่อ พ.ศ. 2533 และมีการจัดตั้ง สถาบันอนุญาโตตุลาการ Thailand Arbitration Center (THAC) ขึ้นตาม พรบ.สถาบันอนุญาโตตุลาการ พ.ศ. 2550 ภายใต้สังกัดกระทรวงยุติธรรมขึ้นเมื่อ พ.ศ. 2558
ความหมาย

อนุญาโตตุลาการเป็นผู้ทำหน้าที่ระงับข้อพิพาททางแพ่งประเภทหนึ่งซึ่งอาจแบ่งตามลักษณะของกระบวนการระงับข้อพิพาทได้ดังต่อไปนี้
ผู้ไกล่เกลี่ยข้อพิพาท (อังกฤษ: conciliator) คือ บุคคลที่สามซึ่งคู่กรณีพิพาทตกลงกันให้เข้ามาช่วยไกล่เกลี่ยเพื่อให้เกิดการประนีประนอมยอมความกัน โดยคู่กรณีพิพาทแต่ละฝ่ายต่างยินยอมผ่อนผันข้อเรียกร้องของตน และแต่ละฝ่ายจะได้รับสิทธิตามสัญญาประนีประนอมยอมความนั้นแทน ในกระบวนการระงับข้อพิพาทนั้นผู้ไกล่เกลี่ยข้อพิพาทมีหน้าที่เพียงไกล่เกลี่ยให้มีการประนีประนอมยอมความกัน ไม่มีอำนาจบังคับหรือตัดสินการใด ๆ ในการเจรจานั้น แต่อาจเสนอแนวทางในการตกลงกันของคู่กรณีพิพาทได้
อนุญาโตตุลาการ (อังกฤษ: arbitrator) คือ บุคคลที่สามซึ่งอาจเป็นบุคคลเดียวหรือหลายคนที่คู่กรณีพิพาทตกลงกันให้ทำหน้าที่พิจารณาวินิจฉัยชี้ขาดข้อพิพาทตามที่ตกลงกันไว้ในสัญญาเรียกว่า "สัญญาอนุญาโตตุลาการ" ในการดำเนินกระบวนพิจารณาอนุญาโตตุลาการจะเปิดโอกาสให้คู่กรณีพิพาทแสดงข้อเรียกร้องและข้อต่อสู้พร้อมทั้งนำพยานหลักฐานต่างๆ มาสืบเพื่อรับฟังข้อเท็จจริง ตลอดจนสามารถดำเนินกระบวนพิจารณาตามวัน เวลา และสถานที่ตามที่คู่กรณีพิพาทตกลงกันได้ รวมทั้งคู่กรณีพิพาทสามารถตกลงกันกำหนดวิธีพิจารณาโดยไม่ขัดต่อกฎหมายและความสงบเรียบร้อยของประชาชนเพื่อใช้ในการดำเนินกระบวนพิจารณาแก่ข้อพิพาทได้ และเมื่อรับฟังข้อเท็จจริงตามพยานหลักฐานในการดำเนินกระบวนพิจารณาแล้ว อนุญาโตตุลาการจึงมีคำวินิจฉัยข้อพิพาทได้
ตุลาการ (อังกฤษ: justice) หรือผู้พิพากษา (อังกฤษ: judge) คือ ผู้มีหน้าที่ตามที่กฎหมายวิธีพิจารณาความบัญญัติให้ชี้ขาดข้อพิพาทใดๆ ด้วยการมีคำสั่งหรือคำพิพากษาคดีที่มาสู่ศาลในกรณีที่คู่ความไม่อาจตกลงไกล่เกลี่ยหรือประนอมข้อพิพาทกันได้ นอกจากนี้ ในกรณีพิพาทซึ่งไม่เป็นกรณีอันต้องยื่นต่ออนุญาโตตุลาการตามที่กฎหมายกำหนด และคู่ความได้ยื่นฟ้องศาลแล้ว ตุลาการหรือผู้พิพากษาอาจไกล่เกลี่ยให้คู่ความตกลงประนีประนอมยอมความกันในศาลหรืออาจนำบทบัญญัติเกี่ยวกับการอนุญาโตตุลาการในศาลตามที่กฎหมายกำหนดไว้มาใช้บังคับก็ได้ ตามแต่เห็นสมควร
การอนุญาโตตุลาการเป็น

การอนุญาโตตุลาการ (อังกฤษ: arbitration) เป็นกระบวนการระงับข้อพิพาททางแพ่ง โดยคู่กรณีตกลงกันไว้ด้วยการทำเป็นสัญญาเรียกว่า "สัญญาอนุญาโตตุลาการ" (อังกฤษ: arbitration agreement)  มีใจความเป็นการเสนอข้อพิพาทของตนที่เกิดขึ้นหรือจะเกิดขึ้นในอนาคตให้อนุญาโตตุลาการชี้ขาด ไม่ว่าจะมีการกำหนดตัวผู้เป็นอนุญาโตตุลาการไว้ในคราวนั้นด้วยหรือไม่ก็ตาม ด้วยเหตุนี้ การระงับข้อพิพาทโดยอนุญาโตตุลาการจึงเกิดขึ้นด้วยความยินยอมพร้อมใจของคู่กรณีทั้งสองฝ่ายด้วยการมอบอำนาจให้อนุญาโตตุลาการวินิจฉัยข้อพิพาทดังกล่าว ส่วนการมอบอำนาจเช่นว่าอาจกระทำกันโดยตกลงกันในสัญญาอนุญาโตตุลาการนั้นเลยหรือในสัญญาอื่น ๆ ต่างหาก เช่น สัญญาที่คู่สัญญานั้นตกลงทำขึ้นเพื่อกิจการระหว่างกันและจะถือว่าข้อสัญญาต่างหากนี้นับเข้าเป็นสัญญาอนุญาโตตุลาการเช่นกัน